CELEX: 52019PC0547
Language: et
Date: 2019-11-11
Title: Ettepanek: NÕUKOGU RAKENDUSOTSUS, millega muudetakse otsust 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169

EUROOPA KOMISJON
            Brüssel,11.11.2019
            COM(2019) 547 final
            2019/0239(NLE)
            Ettepanek:
            NÕUKOGU RAKENDUSOTSUS,
            millega muudetakse otsust 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169
            
               
         
         
            
               SELETUSKIRI
            
            
               Vastavalt 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (edaspidi „käibemaksudirektiiv“)
                  1
                artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmeid kõnealuse direktiivi sätetest erandite tegemiseks, et lihtsustada käibemaksu kogumist või hoida ära teatavat liiki maksudest kõrvalehoidumist või maksustamise vältimist.
            
            
               Komisjonis 2. aprillil 2019 registreeritud kirjaga taotles Ühendkuningriik luba jätkata sellise meetme kohaldamist, millega tehakse erand üldpõhimõtetest, mis reguleerivad sisendkäibemaksu mahaarvamise õigust seoses renditud või liisitud autodega, mida ei kasutata täielikult ettevõtluse tarbeks. Koos pikendamistaotlusega esitas Ühendkuningriik aruande, mis hõlmab sellise piirangu protsendimäära läbivaatamist, mida kohaldatakse õiguse suhtes arvata maha käibemaks selliste autode rendilt või liisingult, mida ei kasutata täielikult ettevõtluse tarbeks. 
            
            
               Käibemaksudirektiivi artikli 395 lõike 2 kohaselt teatas komisjon Ühendkuningriigi taotlusest teistele liikmesriikidele 29. aprilli 2019. aasta kirjadega. Komisjon teatas 2. mai 2019. aasta kirjas Ühendkuningriigile, et tal on olemas taotluse hindamiseks kogu vajalik teave.
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Käibemaksudirektiivi artiklites 168 ja 169 on sätestatud, et maksukohustuslasel on õigus arvata maha selliste ostude puhul tasutud käibemaks, mida tehakse maksustatavate tehingute tarbeks. Peale selle on käibemaksudirektiivi artikli 26 lõike 1 punktis a sätestatud, et ettevõtte vara hulka kuuluvate kaupade kasutamist isiklikuks tarbeks käsitatakse tasu eest teenuste osutamisena, kui nendelt kaupadelt oli käibemaks täielikult või osaliselt mahaarvatav. Sellega tagatakse lõpptarbimise maksustamine juhul, kui asjaomane sisendkäibemaks algselt maha arvati.
            
            
               Mootorsõidukite puhul on maksukohustuslastel mõnikord raske ja koormav määratleda ja registreerida, mil määral kasutati teatavat sõidukit ettevõtluse eesmärgil ning mil määral isiklikuks tarbeks, samuti on maksuhalduril raske ja koormav kontrollida, milleks seda sõidukit tegelikult kasutati. See kehtib ka juhul, kui Ühendkuningriik kasutaks käibemaksudirektiivi artikli 168a lõikega 2 ettenähtud võimalust piirata ametiautodega seotud kulutuste mahaarvamist proportsionaalselt ulatuses, mil maksukohustuslane tegelikult sõidukit ettevõtluse tarbeks kasutab. Segakasutuses olevate sõidukite suure arvu tõttu võib maksudest kõrvalehoidumine omandada märkimisväärse ulatuse.
            
            
               Käibemaksu kogumise lihtsustamiseks ja maksudest kõrvalehoidumise vastu võitlemiseks lubati Ühendkuningriigil alates 1995. aastast
                  2
                ja viimast korda 2016. aastal
                  3
                kuni 31. detsembrini 2019 piirata 50 %ni rendilevõtja või liisija õigust arvata sisendkäibemaksuna maha tasusid sellise auto rendilt või liisingult, mida ei kasutata täielikult ettevõtluse tarbeks. Topeltmaksustamise vältimiseks on Ühendkuningriigil lubatud maksukohustuslase renditud või liisitud ametiauto isiklikuks tarbeks kasutamist mitte käsitada tasu eest teenuste osutamisena. 
            
            
               Kõnealuse erandiga kaob rendilevõtjal või liisijal vajadus pidada üksikasjalikku arvestust iga sellise autoga tehtud erasõitude üle ja arvestada käibemaksu auto isiklikuks tarbeks kasutamiselt. Käibemaksudirektiivi artikli 168a lõike 2 kohase erandiga ei ole ette nähtud kindlamääralise käibemaksu osalist mahaarvamist ja seda saab kohaldada üksnes maksukohustuslase põhivahendite hulka kuuluvate autode sisendkäibemaksu puhul; seepärast on erand asjakohane meede taotletava lihtsustamise saavutamiseks. 
            
            
               Vastavalt muudetud nõukogu otsuse 2007/884/EÜ
                  4
                artikli 3 lõikele 2 on Ühendkuningriik esitanud aruande, mis hõlmab kõnealuse otsuse kohaldamist, sealhulgas sellise kohaldatava piirangu protsendimäära läbivaatamist, mida kohaldatakse õiguse suhtes arvata maha käibemaks selliste autode rendilt või liisingult, mida ei kasutata täielikult ettevõtluse tarbeks.
            
            
               Tavaliselt on erandid ajaliselt piiratud, et oleks võimalik hinnata erimeetme asjakohasust ja tõhusust. Ühendkuningriigi esitatud aruandest selgub, et 50 % jaotus ettevõtluseks ja isiklikuks tarbeks kasutamise (või mis tahes muul kui ettevõtluse eesmärgil kasutamine direktiivi 2006/112/EÜ artikli 26 lõike 1 punkti a tähenduses) vahel kajastab hetkel endiselt maksukohustuslaste liisitud ja renditud autode ettevõtluseks ja isiklikuks tarbeks kasutamise suhet Ühendkuningriigis üldiselt. Erandit lubava meetme pikendamine on seepärast asjakohane.
            
            
               
                  Ühendkuningriik on taotlenud luba jätkata erandi kohaldamist kuni väljaastumislepingus ette nähtud rakendusperioodi lõpuni. 29. märtsil 2017 esitas Ühendkuningriik Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. Vastavalt ELi lepingu artikli 50 lõikele 3 lõpeb aluslepingute kohaldamine väljaastuva liikmesriigi suhtes väljaastumislepingu jõustumise kuupäeval või lepingu puudumisel kahe aasta möödumisel teatest, kui Euroopa Ülemkogu kokkuleppel asjaomase liikmesriigiga ei otsusta ühehäälselt seda tähtaega pikendada. Kõnealust tähtaega on pikendatud kolm korda, viimati Euroopa nõukogu otsusega (EL) 2019/1810
                     5
                  , millega pikendati seda 31. jaanuarini 2020.
               
               
                  Nõukogu andis 11. jaanuari 2019. aasta otsusega (EL) 2019/274
                     6
                   loa allkirjastada väljaastumisleping läbirääkijate tasandil 14. novembril 2018. Liit kinnitas, et on valmis väljaastumislepingut allkirjastama ja sõlmima kohe, kui Ühendkuningriigi parlament kiidab selle heaks. Väljaastumislepingu
                     7
                   neljandas osas on sätestatud üleminekuperiood, mis algab lepingu jõustumise kuupäeval ja mille jooksul kohaldatakse Ühendkuningriigis ja selle suhtes liidu õigust, nagu lepingus on sätestatud.
               
               
                  Igal juhul kohaldatakse käesolevat otsust ainult nii kaua, kui liidu õigust kohaldatakse Ühendkuningriigis ja selle suhtes.
               
               
                  Võttes arvesse väljaastumislepingu jõustumise kuupäevaga seotud ebakindlust, ollakse seetõttu seisukohal, et kõige asjakohasem on lisada aegumisklausel kuupäevaga 31. detsember 2022. Ühendkuningriigil palutakse esitada uus aruanne hiljemalt 1. aprillil 2022, kui erandit kavatsetakse pikendada pärast 31. detsembrit 2022.
               
               
                  Kui Ühendkuningriik lahkub Euroopa Liidust ilma lepinguta või kui väljaastumisleping ratifitseeritakse, tuleks erandi kohaldamine lõpetada olenevalt sellest, milline kuupäev on varasem: kas 31. detsembril 2022 või alates liidust lepinguta väljaastumise kuupäevast või väljaastumislepingu ratifitseerimise korral väljaastumislepingus ette nähtud üleminekuperioodi lõppemise kuupäevast.
               
            
            
               •Kooskõla poliitikavaldkonnas praegu kehtivate õigusnormidega
            
            
               Sarnaseid erandeid seoses käibemaksu mahaarvamise õigusega on võimaldatud ka teistele liikmesriikidele. 
            
         
         
            
               Käibemaksudirektiivi artikliga 176 on ette nähtud, et nõukogu määrab kindlaks kulud, millelt käibemaksu maha ei arvata. Kuni kõnealuste kulude kindlaksmääramiseni lubatakse liikmesriikidel säilitada 1. jaanuaril 1979 kehtinud erandid. Seepärast kehtivad mitmed senist olukorda säilitavad sätted, millega piiratakse õigust arvata maha sõiduautodega seotud käibemaksu. 
            
            
               
                  Hoolimata varasematest algatustest kehtestada eeskirjad selle kohta, milliste kulukategooriate korral võib mahaarvamisõigust piirata,
                     8
                   on selline erand asjakohane seni, kuni kõnealused eeskirjad ELi tasandil ühtlustatakse. 
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käibemaksudirektiivi artikkel 395.
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Pidades silmas ettepaneku aluseks olevat käibemaksudirektiivi sätet, ei kohaldata subsidiaarsuse põhimõtet.
               
            
            
               •Proportsionaalsus
            
            
               Otsus käsitleb liikmesriigile tema enda taotlusel antud luba ja sellega ei määrata mingeid kohustusi.
            
            
               
                  Erandi piiratud ulatust arvestades on erimeede kooskõlas taotletava eesmärgiga, st hoida ära teatavat liiki maksudest kõrvalehoidumist või maksustamise vältimist ning lihtsustada käibemaksu kogumist konkreetses sektoris.
               
            
            
               •Vahendi valik
            
            
               
                  Käibemaksudirektiivi artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Lisaks on nõukogu otsus sobivaim vahend, sest selle saab adresseerida üksikutele liikmesriikidele.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               
                  Sidusrühmadega ei konsulteeritud. Käesolev ettepanek põhineb Ühendkuningriigi esitatud taotlusel ja käsitleb ainult kõnealust liikmesriiki.
               
            
            
               •Eksperdiarvamuste kogumine ja kasutamine
            
            
               
                  Välisekspertide arvamusi ei olnud vaja kasutada.
               
            
            
               •Mõju hindamine
            
            
               
                  Otsuse eesmärk on pikendada ajaliselt sellise lihtsustusmeetme kehtivust, mille eesmärk on vältida käibemaksust kõrvalehoidumist ja lihtsustada maksu kogumise menetlust. Sisendkäibemaksu piirang 50 % on asjaomaste autode eraviisilise kasutamise eest tasumisele kuuluva tegeliku maksusumma lähend. Sellega kaob vajadus pidada arvestust rendilevõtja ametiautoga tehtud erasõitude üle ja esitada maksustamise eesmärgil andmed iga auto isikliku kasutamise kohta. 
               
               
                  Tulenevalt kitsast kohaldamisalast ning piiratud kehtivusajast on erandi mõju igal juhul piiratud.
               
            
         
         
            
               4.MÕJU EELARVELE
            
            
               Ettepanek ei mõjuta negatiivselt ELi eelarvet.
            
            
               5.MUU TEAVE
            
            
               
                  Ettepanek sisaldab aegumisklauslit; selle kohaldamisaeg lõpeb automaatselt 31. detsembril 2022. Kui Ühendkuningriik astub Euroopa Liidust välja enne kõnealust kuupäeva ilma lepinguta, lõpetatakse käesoleva otsuse kohaldamine automaatselt väljaastumise kuupäeval, mis tuleneb ELi lepingu artikli 50 kohaldamisest. Kui väljaastumisleping jõustub, lõpeb otsuse kohaldamine kõnealuses lepingus ette nähtud üleminekuperioodi lõppemise kuupäeval, kui see on enne 31. detsembrit 2022.
               
               
                  Juhul kui Ühendkuningriik peab ikka veel vajalikuks erandit tegeva meetme pikendamist pärast 2022. aastat, tuleks komisjonile hiljemalt 1. aprilliks 2022 esitada uus hindamisaruanne koos pikendamistaotlusega.
               
            
            
               2019/0239 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse otsust 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  9
                eriti selle artikli 395 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Direktiivi 2006/112/EÜ artiklitega 168 ja 169 on maksukohustuslastele antud õigus arvata maha nende kaupade ja teenuste eest tasutud käibemaks, mida kasutatakse maksustatavate tehingute tarbeks või teatavatel muudel eesmärkidel. Kõnealuse direktiivi artikli 26 lõike 1 punktis a käsitatakse ettevõtte vara kasutamist maksukohustuslase või tema töötajate isiklikuks tarbeks või üldiselt muul kui ettevõtluse eesmärgil tasu eest teenuste osutamisena.
            
            
               (2)Direktiivi 2006/112/EÜ artiklite 168 ja 169 kohaselt lubati Ühendkuningriigil otsusega 2007/884/EÜ
                  10
                piirata 50 % määraga auto rendilevõtja või liisija õigust arvata maha selliste renditud või liisitud autode eest makstud sisendkäibemaks, mida ei kasutata täielikult ettevõtluse tarbeks. Samuti võimaldab see Ühendkuningriigil mitte käsitleda tasu eest osutatavate teenuste tarnetena maksukohustuslase rendilevõetud ametiauto erakasutust. Kõnealuste lihtsustusmeetmetega kaob rendilevõtjal või liisijal vajadus pidada arvestust ametiautoga tehtud erasõitude üle ja arvestada käibemaksu iga auto kohta isiklikuks tarbeks tehtud tegeliku läbisõidu pealt. Otsuse 2007/884/EL kehtivusaeg lõpeb 31. detsembril 2019.
            
            
               (3)Komisjonis 2. aprillil 2019 registreeritud kirjas, taotles Ühendkuningriik luba jätkata otsusega 2007/884/EÜ lubatud erandit tegevate meetmete (edaspidi „erandit tegevad meetmed“) kohaldamist. 
            
            
               (4)Direktiivi 2006/112/EÜ artikli 395 lõike 2 kohaselt teatas komisjon 29. aprilli 2019. aasta kirjaga teistele liikmesriikidele Ühendkuningriigi esitatud taotlusest. Komisjon teatas 2. mai 2019. aasta kirjas Ühendkuningriigile, et tal on olemas taotluse hindamiseks kogu vajalik teave.
            
            
               (5)29. märtsil 2017 esitas Ühendkuningriik Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. Vastavalt ELi lepingu artikli 50 lõikele 3 lõpeb aluslepingute kohaldamine väljaastuva liikmesriigi suhtes väljaastumislepingu jõustumise kuupäeval või lepingu puudumisel kahe aasta möödumisel teatest, kui Euroopa Ülemkogu kokkuleppel asjaomase liikmesriigiga ei otsusta ühehäälselt seda tähtaega pikendada. Kõnealust tähtaega on pikendatud kolm korda, viimati Euroopa nõukogu otsusega (EL) 2019/1810,
                  11
                millega pikendati seda 31. jaanuarini 2020.
            
            
               (6)Nõukogu andis 11. jaanuari 2019. aasta otsusega (EL) 2019/274
                  12
                loa allkirjastada väljaastumisleping läbirääkijate tasandil 14. novembril 2018. Liit kinnitas, et on valmis jätkama kiiresti oma allkirjaga ja lepingu sõlmimisega, kui Ühendkuningriigi parlament kiidab väljaastumislepingu heaks. Väljaastumislepingu
                  13
                neljandas osas on sätestatud üleminekuperiood, mis algab lepingu jõustumise kuupäeval ja mille jooksul kohaldatakse Ühendkuningriigis ja selle suhtes liidu õigust, nagu lepingus on sätestatud.
            
         
         
            
               (7)Igal juhul kohaldatakse käesolevat otsust ainult nii kaua, kui liidu õigust kohaldatakse Ühendkuningriigis ja selle suhtes.
            
            
               (8)Koos taotlusega esitas Ühendkuningriik komisjonile otsuse 2007/884/EL artikli 3 lõike 2 kohase aruande, mis sisaldas käibemaksu mahaarvamise õiguse piirangu protsendimäära läbivaatamist. Ühendkuningriigi esitatud teabe kohaselt kajastab mahaarvamise õigusele seatud 50 % piirang jätkuvalt asjaomaste sõidukite ettevõtluse eesmärgil ja isiklikuks tarbeks kasutamisega seotud olukorra suhet. Erandit tegevate meetmete kehtivuse pikendamine peaks siiski piirduma ajaga, mis on vajalik meetmete tõhususe ja protsendimäära sobivuse hindamiseks. Seepärast tuleks Ühendkuningriigil lubada jätkata erandit tegevate meetmete kohaldamist veel ühe piiratud ajavahemiku jooksul kuni 31. detsembrini 2022.
            
            
               (9)Tuleks kehtestada tähtaeg loa taotlemisele, kui erandit tegevate meetmete kohaldamist soovitakse jätkata ka pärast 2022. aastat. Lisaks sellele peaks Ühendkuningriik esitama koos iga sellise pikendamistaotlusega aruande, mis sisaldab käibemaksu mahaarvamise õiguse piirangu protsendimäära läbivaatamist.
            
            
               (10)Erandit tegevatel meetmetel ei ole negatiivset mõju käibemaksust tulenevatele liidu omavahenditele,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Otsuse 2007/884/EÜ artikkel 3 asendatakse järgmisega:
            
            
               „Artikkel 3
            
            
               Käesolev otsus kehtib kuni 31. detsembrini 2022.
            
            
               Käesoleva otsusega lubatud erandit tegevate meetmete kohaldamise pikendamise taotlus tuleb esitada komisjonile hiljemalt 1. aprilliks 2022. Taotlusele lisatakse aruanne, milles vaadatakse läbi piirangu määr, mida kohaldatakse õiguse suhtes arvata maha käibemaks selliste autode rendilt või liisingult, mida ei kasutata täielikult ettevõtluse tarbeks.“.
            
            
               Artikkel 2
            
            
               Käesolev otsus on adresseeritud Suurbritannia ja Põhja-Iirimaa Ühendkuningriigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 347, 11.12.2006, lk 1.
               
               
                  
                     (2)
                  
                        Nõukogu 29. juuni 1995. aasta otsus 95/252/EÜ, millega lubatakse Ühendkuningriigil kohaldada nõukogu kuuenda direktiivi 77/388/EMÜ (kumuleeruvate käibemaksudega seotud liikmesriikide õigusaktide ühtlustamise kohta) artiklitest 6 ja 17 kõrvalekalduvat meedet (EÜT L 159, 11.7.1995, lk 19).
               
               
                  
                     (3)
                  
                        Nõukogu 20. detsembri 2007. aasta otsust 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169 (ELT L 346, 29.12.2007, lk 21), pikendati nõukogu 18. jaanuar 2011. aasta otsusega 2011/37/EL (ELT L 19, 22.1.2011, lk 11) kuni 31. detsembrini 2013 ja nõukogu 15. novembri 2013. aasta rakendusotsusega 2013/681/EL kuni 31. detsembrini 2016 (ELT L 316, 27.11.2013, lk 41) ja nõukogu rakendusotsusega (EL) 2016/2265 kuni 31. detsembrini 2019 (ELT L 342, 16.12.2016, lk 28).
               
               
                  
                     (4)
                  
                        Nõukogu 20. detsembri 2007. aasta otsus 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169 (ELT L 346, 29.12.2007, lk 21).
               
               
                  
                     (5)
                  
                        Euroopa Ülemkogu 29. oktoobri 2019. aasta otsus (EL) 2019/1810, tehtud kokkuleppel Ühendkuningriigiga, millega pikendatakse Euroopa Liidu lepingu artikli 50 lõike 3 kohast tähtaega (ELT L 278I, 30.10.2019, lk 1).
               
               
                  
                     (6)
                  
                        Nõukogu 11. jaanuari 2019. aasta otsus (EL) 2019/274 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Euroopa Liidu ja Euroopa Aatomienergiaühenduse nimel allkirjastamise kohta (ELT L 47 I, 19.2.2019, lk 1).
               
               
                  
                     (7)
                  
                        Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT C 144 I, 19.2.2019, lk 1).
               
               
                  
                     (8)
                  
                        KOM(2004) 728 lõplik – Ettepanek: Nõukogu direktiiv, millega muudetakse direktiivi 77/388/EMÜ käibemaksukohustuse lihtsustamiseks (ELT C 24, 29.1.2005, lk 10), tühistatud 21. mail 2014 (ELT C 153, 21. 05. 2014, lk 3).
               
               
                  
                     (9)
                  
                        ELT L 347, 11.12.2006, lk 1.
               
               
                  
                     (10)
                  
                        Nõukogu 20. detsembri 2007. aasta otsus 2007/884/EÜ, millega lubatakse Ühendkuningriigil jätkata meetme kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ning artiklitest 168 ja 169 (ELT L 346, 29.12.2007, lk 21).
               
               
                  
                     (11)
                  
                        Euroopa Ülemkogu 29. oktoobri 2019. aasta otsus (EL) 2019/1810, tehtud kokkuleppel Ühendkuningriigiga, millega pikendatakse Euroopa Liidu lepingu artikli 50 lõike 3 kohast tähtaega (ELT L 278I, 30.10.2019, lk 1).
               
               
                  
                     (12)
                  
                        Nõukogu 11. jaanuari 2019. aasta otsus (EL) 2019/274 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu Euroopa Liidu ja Euroopa Aatomienergiaühenduse nimel allkirjastamise kohta (ELT L 47 I, 19.2.2019, lk 1).
               
               
                  
                     (13)
                  
                        Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT C 144 I, 19.2.2019, lk 1).